6. โครงการในอนาคต

ปัจจุบัน ผู้ประกอบการธุรกิจบันเทิงที่ประสบความสำเร็จคือผู้ที่ดำเนินธุรกิจครบวงจร กล่าวคือ
เป็นทั้งเจ้าของผลิตภัณฑ์ และมีสื่อสำหรับประชาสัมพันธ์สินค้าไปยังผู้บริโภคได้อย่างทั่วถึง
ผลประโยชน์ร่วมจากการที่มีผลิตภัณฑ์และสื่อที่ครบวงจรอาจกล่าวได้ดังนี้

-   ผลิตภัณฑ์ของบริษัทฯ สามารถโปรโมทผ่านสื่อต่าง ๆ ในเครือฯ
    เพื่อการประชาสัมพันธ์ผลิตภัณฑ์และตัวองค์กรเอง

-   สื่อการบริการจะก่อให้เกิดรายได้จากการจัดจำหน่ายและรายได้โฆษณา
    เป็นการเพิ่มรายได้แก่องค์กรโดยรวม

-   บริษัทฯ สามารถสร้างรายได้จากผลิตภัณฑ์ผ่านช่องทางที่หลากหลายเพิ่มขึ้น (Multiple
    Revenue) อาทิ ภาพยนตร์หนึ่งเรื่อง สามารถจัดจำหน่ายผ่านทางโรงภาพยนตร์ ตลาดขาย
    ตลาดเช่า อีกทั้งเผยแพร่ผ่านทางโทรทัศน์ เคเบิลทีวี อินเตอร์เน็ต และอื่น ๆ
    รวมทั้งการหารายได้จากสินค้าที่เกี่ยวเนื่องกับภาพยนตร์เรื่องนั้น ๆ ด้วย

  ในปี 2548 บริษัทฯ มีโครงการที่จะลงทุนจัดตั้งเครือข่ายธุรกิจเพิ่มเติม ดังนี้

1.  ธุรกิจสื่อวิทยุกระจายเสียง

2.  ธุรกิจวิทยุโทรทัศน์ และวิทยุโทรทัศน์ระบบบอกรับสมาชิก

3.  ธุรกิจดนตรีและสิ่งพิมพ์

1.  ธุรกิจสื่อวิทยุกระจายเสียง

  วิทยุจัดเป็นอุปกรณ์เพื่อสาระและความบันเทิงที่มีราคาถูก เข้าถึงกลุ่มชนทุกระดับชั้นไม่จำกัดอายุ
  การศึกษา และอาชีพ
  การบริหารสื่อวิทยุนั้นมีต้นทุนการผลิตค่อนข้างต่ำและสามารถกำหนดได้แน่นอน
  จึงมีศักยภาพที่จะเกิดผลกำไรสูงอย่างไม่จำกัด

  ในฐานะที่กลุ่มผู้บริหารของบริษัทฯ
  มีประสบการณ์และอยู่ในแวดวงวิทยุระดับแนวหน้ามาเป็นระยะเวลานาน บริษัทฯ
  จึงมีโครงการที่จะบริหารสถานีวิทยุและผลิตรายการเพื่อกลุ่มเป้าหมายที่ครอบคลุมแพร่หลาย
  ซึ่งธุรกิจวิทยุนี้จะสามารถเอื้ออำนวยการโฆษณาผลิตภัณฑ์ของบริษัทฯ
  เสริมสร้างภาพลักษณ์ให้แก่องค์กร สนับสนุนกิจกรรมต่าง ๆ ขณะเดียวกัน เจ้าของสินค้าอื่น ๆ
  และบริษัทโฆษณาต่างก็นิยมที่จะโฆษณาผ่านสื่อวิทยุ
  เนื่องจากว่ามีราคาต่ำกว่าการโฆษณาผ่านทางโทรทัศน์มาก
  และสามารถเพิ่มจำนวนความถี่ในการเผยแพร่โฆษณาได้สูง

2.  สื่อวิทยุโทรทัศน์ และวิทยุโทรทัศน์ระบบบอกรับสมาชิก

    1.  วิทยุโทรทัศน์ (Free TV)

  โทรทัศน์จัดเป็นสื่อที่ได้รับความนิยมแพร่หลาย เนื่องจากเป็นสื่อที่สามารถแพร่ทั้งภาพและเสียง
  จึงสร้างความน่าสนใจให้แก่ผลิตภัณฑ์และเนื้อหาที่นำเสนอ
  จากคุณสมบัติดังกล่าวสื่อโทรทัศน์จึงมีอิทธิพลในการโน้มน้าวและจูงใจพฤติกรรมของผู้บริโภคเป็นอย่างยิ่ง

  บริษัทฯ มีโครงการที่จะนำประสบการณ์และศักยภาพที่มีอยู่มาผลิตรายการโทรทัศน์
  เพื่อเป็นการเสริมสร้างภาพลักษณ์และความน่าเชื่อถือในฐานะหนึ่งในผู้นำทางด้านธุรกิจบันเทิง
  เพิ่มช่องทางสร้างรายได้ และเพิ่มสื่อสำหรับโฆษณาประชาสัมพันธ์ผลิตภัณฑ์และกิจกรรมของบริษัท

2.  วิทยุโทรทัศน์ระบบบอกรับสมาชิก

  ปัจจุบันโทรทัศน์ระบบบอกรับสมาชิกได้รับความนิยมจากผู้บริโภคเพิ่มขึ้นอย่างต่อเนื่อง
  เนื่องจากมีการที่จะนำเสนอเนื้อหาที่หลากหลาย
  และสามารถจัดรูปแบบช่องรายการให้เข้าถึงผู้บริโภคเฉพาะแต่ละกลุ่มได้
  ซึ่งผู้บริโภคเหล่านี้ยินดีที่จะเสียค่าสมาชิกในการรับชมเนื้อหารายการที่ตนต้องการ
  ซึ่งไม่สามารถหาชมทางสถานีโทรทัศน์ปกติได้

  ในปี 2548 บริษัทฯ
  มีโครงการที่จะดำเนินธุรกิจวิทยุโทรทัศน์ระบบบอกรับสมาชิกโดยผ่านเครือข่ายต่าง ๆ อาทิ
  เครือข่ายความเร็วสูง (Broadband) สายเคเบิ้ล และระบบดาวเทียม เป็นต้น ทั้งนี้ บริษัทฯ
  มีความพร้อมทั้งในด้านบุคลากรและเนื้อหา เนื่องจากบริษัทฯ
  มีประสบการณ์ในการผลิตรายการโทรทัศน์รูปแบบต่าง ๆ ทั้ง รายการข่าว รายการวาไรตี้
  รายการเพลง และอื่น ๆ นอกจากนี้
  บริษัทยังมีลิขสิทธิ์ภาพยนตร์และสารคดีเป็นจำนวนมากที่จะสามารถนำมาเผยแพร่เป็นการเพิ่มรายได้อีกทางหนึ่ง

3.  ธุรกิจดนตรีและสิ่งพิมพ์

    1.  ธุรกิจดนตรี

  จากการที่บริษัทฯ ดำเนินธุรกิจเป็นเพียงผู้จัดจำหน่ายสินค้าเพลง บริษัทฯ
  จึงไม่สามารถบริหารประโยชน์สูงสุดจากสินค้าเหล่านั้นได้ ดังนั้น บริษัทฯ
  จึงมีโครงการที่จะเป็นเจ้าของเนื้อหา (Content) เอง
  เนื่องจากเนื้อหาเป็นทรัพยากรที่สำคัญที่สุดและมีมูลค่าสูงในระยะยาว
  ทรัพยากรดังกล่าวมิได้หมายความเฉพาะลิขสิทธิ์เพลงเท่านั้น แต่ยังรวมถึงการจัดการศิลปิน
  และลิขสิทธิ์ต่อเนื่องต่าง ๆ อีกด้วย ซึ่งโครงการธุรกิจดนตรีนี้
  สามารถสร้างผลประโยชน์รายได้ทั้งจากการจำหน่ายสินค้าในรูปแบบเทป ซีดี วีซีดี และดีวีดี
  การจัดคอนเสิร์ต การเก็บค่าลิขสิทธิ์เพลง (คาราโอเกะ เป็นต้น)
  รวมไปถึงการนำเพลงไปจัดทำเป็นริงโทน และอื่น ๆ อีกมากมาย

  ทั้งนี้ บริษัทฯ จะร่วมมือกับผู้บริหารที่มีประสบการณ์บริหารธุรกิจเพลงของไทยและต่างประเทศ
  ในการจัดตั้งค่ายเพลงของบริษัทฯ โดยในเบื้องต้นจะประกอบด้วยศิลปินเพลงไทย
  จากนั้นจึงพิจารณาในการคัดสรรศิลปินรายใหม่ ๆ รวมไปถึงศิลปินต่างประเทศอีกต่อไป

2.  ธุรกิจสิ่งพิมพ์

  สิ่งพิมพ์เป็นอีกสื่อหนึ่งที่ได้รับความนิยมแพร่หลาย เนื่องจากสามารถอ่านได้ทุกเมื่อที่ต้องการ
  นำเสนอเนื้อหาได้ในเชิงลึก และสามารถจัดเก็บเพื่อนำมาอ่านในภายหลังได้
  ต้นทุนในการจัดทำนิตยสารค่อนข้างต่ำเมื่อเปรียบเทียบกับสื่ออื่นๆ
  สามารถสร้างผลกำไรได้อย่างต่อเนื่อง การที่บริษัทฯ มีโครงการจัดทำนิตยสารหรือสื่อสิ่งพิมพ์อื่น
  ๆ จะทำให้สามารถโฆษณาโปรโมทสินค้าและกิจกรรมได้ครอบคลุมทั่วถึง
  และช่วยเสริมสร้างความแข็งแกร่งให้กับธุรกิจโดยรวมของบริษัทฯ